

Dari kiri, Hijrah, Zawir Wazien, Mahyuni dan Intan Tawarni Pase, sedang melantunkan Caé Aceh pada Konferensi dan Silaturrahmi Bansigom Donja II WAA di Denmark,[Foto/Dok/WAA].
WAA News – Minggu 01/08/2010
Caé Aceh; Geubaca Uléh Aneuk Norwegia Nibak Konferensi Bansigom Donja II WAA Thôn 2010 di Denmark
Hajat Lam Haté Tapula Bungong
Hajat lam haté tapula bungong
Hiasan taman keu- ajeuëm mata
Bungong tahiro tasatoh bèk tabi lajèë
Bungong mangat bèë si bungong jeumpa.
Salam álaikôm warahmatuhu
Saleuém keu teungku yang barô teuka
Saleum bak kamoë jinoë neusambôt
Bèk teungku biret ulua tika
Kamoë préh teungku ngon kayèë meuôn
Uroe njan teulhôn bak binter yôh senoë teuka
iè mata jilé geulantou teubèë yang meu- ôn
Haté that rihôn geulantou lasôn umuda.
Meulakéë me`ah dikamoë jinoe bak teungku
Ranup sigapu disinoë atanyan hana
Kakeuëh eteungku bèk neuweuëh haté
Bak nanggroë kafé meutinggai di skandinafia
Neungieng daratan saré meu- alon
lagèë seunudon Acèh Utara.
neukalon gandum mubanja saré
lagèë pade .P. blang sjamtalira.
la- én lom macam nekalon di Nanggroë Norway
Buket dum sare, me- ék tren mubanja- banja
neugieng di lingka la- ot meu- alon
kapai peulancong dum jidong turis dum teuka.
Nanggroë sweden model lom la- en
sinan pemimpin almarhum tinggai geuh teuma
Danmark Norway serta sweden
Lhèë Nanggroë nyan geuhei skandinafia
Kamoë nyoë Teungku troh dari Norway
Haji Abdul Qadir Ayah di hamba
Kamoë troh kenoë saban Tujuan
Demi undangan acara W.A.A
Saudara geutanjoè bandum di Norway
geukirem saleum keteungku bak kamoë teuma
karna halangan ureung nyan kereja bandum
Patot ta maklum tinggai di Eropa.
Meulakëé me´ah di kamoë bak teungku bandum
Uram ngen ujong bak mekheun kadang meutuka.
Yang karang njoë eteungku patot neturi
sebagai perawi Haji Zulkifli Abda.
Patot geutanjoë ban- bandum kheun terimoeng genasèh
Keu yang perintèh- perintèh peudong W.A.A
Uroë ngon malam jareung that geu- éh
Nan gobnjan sahëh Mukarram Nama.
Tanjoë melakèë bandum bak Allah
Bek ragu gundah keu W.A.A
Demi bangsa Aceh sabe ta Papah
Insja Allah tuhan Neuridha.
Di bacakan oleh Hijrah, Mahyuni, Intan Tawarni Pase dan Zawir Wazien kesemua mereka adalah anak-anak Aceh yang menetap di Norwegia.0